CELEX: 32010R0349
Language: bg
Date: 2010-04-23 00:00:00
Title: Регламент (ЕС) № 349/2010 на Комисията от 23 април 2010 година относно разрешаването на меден хелат от хидроксианалог на метионина като фуражна добавка при всички животински видове (текст от значение за ЕИП)

24.4.2010   
            
            
               BG
            
            
               Официален вестник на Европейския съюз
            
            
               L 104/31
            
         РЕГЛАМЕНТ (ЕС) № 349/2010 НА КОМИСИЯТА
   от 23 април 2010 година
   относно разрешаването на меден хелат от хидроксианалог на метионина като фуражна добавка при всички животински видове
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда разрешително за добавки за използване при храненето на животните и са описани основанията и процедурите за предоставянето на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 бе подадено заявление за разрешително за препарата, посочен в приложението към настоящия регламент. Това заявление беше придружено от данните и документите, изисквани по член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешително за препарата от меден хелат от хидроксианалог на метионина като фуражна добавка при всички животински видове, който следва да бъде класиран в категорията „хранителни добавки“.
            
         
               (4)
            
            
               От становището на Европейския орган за безопасност на храните („органът“), прието на 12 ноември 2009 г. (2) и тълкувано заедно със становището от 16 април 2008 г. (3), следва, че медният хелат от хидроксианалог на метионина няма неблагоприятни въздействия за здравето на животните, здравето на хората или околната среда. В съответствие със становището от 16 април 2008 г. посоченият препарат може да бъде считан за източник на достъпна мед и отговаря на критериите за хранителна добавка за всички животински видове. Органът препоръчва подходящи мерки с оглед безопасността на потребителите. Той не счита, че е налице необходимост от специфични изисквания за мониторинг след пускането на пазара. Той също така подложи на проверка доклада относно метода за анализ на фуражната добавка във фуражите, представен от създадената с Регламент (ЕО) № 1831/2003 референтна лаборатория на Общността.
            
         
               (5)
            
            
               Оценката на препарата показва, че са изпълнени условията за получаване на разрешително, установени в член 5 от Регламент (ЕО) № 1831/2003. Използването на посочения препарат следва да бъде съответно разрешено съгласно посоченото в приложението към настоящия регламент.
            
         
               (6)
            
            
               Използването на този препарат като добавка при храненето на пилета за угояване беше разрешено с Регламент (ЕО) № 1253/2008 на Комисията от 15 декември 2008 г. за разрешаване на медния хелат от хидроксианалог на метионина като фуражна добавка (4). Този регламент следва да бъде отменен.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Препаратът, посочен в приложението, който принадлежи към категорията добавки „хранителни добавки“ и към функционалната група „смеси на елементи с микроконцентрация“, се разрешава като добавка при храненето на животните при условията, определени в същото приложение.
   Член 2
   Регламент (ЕО) № 1253/2008 се отменя.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 23 април 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  The EFSA Journal (2009) 7, стр. 11: 1382.
   
      (3)  The EFSA Journal (2008) 693, стр. 1.
   
      (4)  ОВ L 337, 16.12.2008 г., стр. 78.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химическа формула, описание, аналитичен метод
               
               
                  Вид или категория на животните
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  съдържание на елемента (Cu) в mg/kg пълноценен фураж със съдържание на влага 12 %
               
            
                  
                     Категория „хранителни добавки“. Функционална група: смеси на елементи с микроконцентрация
                  
               
            
                  3б4.10
               
               
                  —
               
               
                  Меден хелат от хидроксианалог на метионина
               
               
                  
                               
                           
                           
                              Характеристика на добавката:
                              
                                           
                                       
                                       
                                          Меден хелат от хидроксианалог на метионина със съдържание на мед 18 % и на бутанова киселина (2-хидрокси-4-метилтио) между 79,5 % и 81 %. Минерално масло: ≤ 1 %
                                       
                                    
                                           
                                       
                                       
                                          CAS: 292140-30-8
                                       
                                    
                        
                               
                           
                           
                              Аналитичен метод (1):
                              Атомноабсорбционна спектрометрия (AAS)
                           
                        
               
                  Всички видове
               
               
                  —
               
               
                   
               
               
                  
                               
                           
                           
                              Едър рогат добитък
                              
                                          —
                                       
                                       
                                          Едър рогат добитък преди началото на преживянето, включително допълнителни млечни заместители: 15 (общо)
                                       
                                    
                                          —
                                       
                                       
                                          Други животни от рода на едрия рогат добитък: 35 (общо).
                                       
                                    
                        
                               
                           
                           
                              Животни от рода на овцете: 15 (общо)
                           
                        
                               
                           
                           
                              Прасенца с максимална възраст 12 седмици: 170 (общо)
                           
                        
                               
                           
                           
                              Ракообразни: 50 (общо)
                           
                        
                               
                           
                           
                              Други животни: 25 (общо)
                           
                        
               
                  
                              1.
                           
                           
                              Добавката се смесва с фуражи под формата на премикс.
                           
                        
                              2.
                           
                           
                              За безопасността на потребителите: носене на предпазна маска на устата, предпазни очила и ръкавици по време на работа.
                           
                        
                              3.
                           
                           
                              Етикетът трябва да съдържа следната информация:
                              
                                          —
                                       
                                       
                                          За фураж за овце, когато нивото на съдържание на мед във фуража превишава 10 mg/kg:
                                          
                                             „Нивото на съдържание на мед в този фураж може да причини отравяне при някои породи овце.“
                                          
                                       
                                    
                                          —
                                       
                                       
                                          За фураж за едър рогат добитък, след началото на преживянето, когато нивото на съдържание на мед във фуража е по-ниско от 20 mg/kg:
                                          
                                             „Нивото на съдържание на мед в този фураж може да причини недостиг на мед при говедата, извеждани на открита паша на пасбища с високо съдържание на молибден или сяра.“
                                          
                                       
                                    
                        
               
                  14 май 2020 г.
               
            
         (1)  Подробна информация относно аналитичните методи може да бъде намерена на интернет адреса на референтната лаборатория на Общността: http://www.irmm.jrc.be/crl-feed-additives